钦定古今图书集成/明伦汇编/闺媛典/第352卷 > 《清思赋》阮籍
## 钦定古今图书集成/明伦汇编/闺媛典/第352卷 > 《清思赋》阮籍

“余以为形之可见，非色之美；音之可闻，非声之善。昔
黄帝登仙于荆山之上，振《咸池》于南岳之冈，鬼神其
幽，而夔牙不闻其章；女娲耀荣于东海之滨，而翩翻
于洪西之旁，林石之陨从，而瑶台不照其光。是以微
妙无形，寂寞无听，然后乃可以睹窈窕而淑清。故白
日丽光，则季后不步其容；钟鼓阊铪，则延子不扬其
声。”夫清虚寥廓，则神物来集；飘飖恍忽，则洞幽贯冥。

而游䴖。申孺悲而母归兮，吴鸿哀而象生。兹感激以
达神，岂浩瀁而弗营。志不觊而神正，心不荡而自诚。
固秉一而内修，堪粤止之匪倾。惟清朝而夕晏兮，指
《濛汜》以永宁。是时羲和既颓，元夜始扃，望舒整辔，素
风来征。轻帷连飏，华裀肃清；彭蚌微吟，蝼蛄徐鸣。望
南山之崔巍兮，顾北林之葱菁。太阴潜乎后房兮，明
月耀乎前庭。迺申展而缺寐兮，忽一悟而自惊。驾长
灵以遂寂兮，将有歙乎所之。意流荡而改虑兮，心震
动而有思。若有来而“可接兮，若有去而不辞。心恍忽
而失度，情散越而靡治。岂觉察而明真兮，诚云梦其
如兹。”惊奇声之异造兮，鉴殊色之在斯。开丹山之琴
瑟兮，聆崇陵之参差。始徐唱而微响兮，情悄慧以蜲
蛇。遂招云以致气兮，乃振动而大骇。声飂飂以洋洋，
若登昆仑而临西海。超遥茫渺，不能究其所在。心瀁
瀁而“无所终薄兮，思悠悠而未半。”邓林殪于大泽兮，
钦邳悲于瑶岸。徘徊夷由兮，猗靡广衍。游平圃以长
望兮，乘修水之华旗。长思肃以永至兮，涤平衢之大
夷。循路旷以径通兮，辟闺闼而洞闱。羡要眇之飘游
兮，倚东风以扬晖。沐洧渊以淑密兮，体清洁而靡讥。
厌白玉以为面兮，披丹霞以为衣。袭九英之曜精兮，
珮瑶光以发微。服儵煜以缤纷兮，綷众采以相绥。色
熠熠以流烂兮，纷杂错以葳蕤。象朝云之一合兮，似
变化之相依。麾常仪使先好兮，命河女以胥归。步容
与而特进兮，盼两楹而升墀。振瑶谿而鸣玉兮，播《陵
阳》之婓婓。蹈消漺之危迹兮，蹑离散之轻微。释安朝
之朱履兮，践席假而集帷。“敷斯来之在室兮，乃飘忽
之所晞。馨香发而外扬兮，媚颜灼以显姿。清言窃其
如兰兮，辞婉婉而靡违。托精灵之运会兮，浮日月之
馀晖。假淳气之精微兮，幸备嬿以自私。愿申爱于今
夕兮，尚有访乎是非。被芬芳之夕畅兮，将暂往而永
归。观《悦怿》而未静兮，言未究而心悲。嗟云霓之可凭
兮，翻挥翼而俱飞。”弃中堂之局促兮，遗户牖之不处。
帷幕张而靡御兮，几筵设而莫拊。载云舆之奄霭兮，
乘夏后之两龙。折丹木以蔽阳兮，竦芝盖之三重。翩
翼翼以左右兮，纷悠悠以容容。瞻朝霞之相承兮，似
美人之怀忧。采色杂以成文兮，忽离散而不留。若将
言之未发兮，又气变而飘浮。若垂髦而失鬋兮，饰末
集而形消。目流盼而自别兮，心欲来而貌辽。纷绮靡
而未尽兮，先列宿之规矩。时傥莽而阴曀兮，忽不识
乎旧宇。迈黄妖之崇台兮，雷师奋而下雨。内英哲与
长年兮，笞离伦与膺贾。摧魍魉而折鬼神兮，直径登
乎所期。历四方而纵怀兮，谁云顾乎或疑？超高跃而
疾鹜兮，至北极而放之。援间维“以相示兮，临寒门而
长辞。”“既不以万物累心兮，岂一女子之足思。”